
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-984-lē

	
	(prot. Nr. 28, 89. §)




Par lūgumu nodibināt personālservitūtu – maksas lietojuma tiesību – par labu Rīgas valstspilsētas pašvaldībai uz Latvijas valstij piederošajiem un Rīgas brīvostas pārvaldes tiesiskā valdījumā esošajiem nekustamajiem īpašumiem un līguma projekta apstiprināšanu


Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu un 73. panta ceturto daļu, Rīgas brīvostas likuma 4. panta pirmo daļu un Ostu likuma 4. panta piekto daļu, Ministru kabineta 22.08.2006. noteikumiem Nr. 690 “Noteikumi par Rīgas brīvostas robežu noteikšanu”, ņemot vērā Rīgas domes 14.12.2022. lēmumu Nr. RD-22-2057-lē “Par nodomu protokola slēgšanu ar Satiksmes ministriju un Rīgas brīvostas pārvaldi par projektu “Satiksmes pārvads no Tvaika ielas uz Kundziņsalu” un “Austrumu maģistrāles posma “Ieriķu iela–Vietalvas iela, Rīgā” 2. kārtas izbūve” īstenošanu”, Rīgas domes 17.05.2023. lēmumu Nr. RD-23-2584-lē “Par vienošanās noslēgšanu starp Rīgas valstspilsētas pašvaldību un Rīgas brīvostas pārvaldi projekta “Satiksmes pārvads no Tvaika ielas uz Kundziņsalu” ietvaros”, Rīgas domes 03.07.2024. lēmumu Nr. RD-24-3783-lē “Par Rīgas valstspilsētas pašvaldības satiksmes infrastruktūras projekta “Satiksmes pārvads no Tvaika ielas uz Kundziņsalu” īstenošanu un finansēšanu”, ar Rīgas domes 21.05.2025. lēmumu Nr. RD-25-4632-lē “Par Rīgas attīstības programmas 2022.–2027. gadam aktualizētā Rīcības plāna un Investīciju plāna 2025.–2027. gadam apstiprināšanu” apstiprinātā Rīgas attīstības programmas 2022.–2027. gadam aktualizētā Rīcības plāna un Investīciju plāna 2022.–2027. gadam 8.2. uzdevumu (projekta ID APS0321.03), izdrukās no valsts vienotās datorizētās zemesgrāmatas ietverto informāciju par nekustamo īpašumu (kadastra Nr. 01000962009), kas sastāv no zemes vienības (kadastra apzīmējums 01000960286) 12 762 m2 platībā un reģistrēts Rīgas pilsētas zemesgrāmatas nodalījumā Nr. 100000800077 uz Latvijas valsts vārda Satiksmes ministrijas personā, par nekustamo īpašumu (kadastra Nr. 01000960071), kas sastāv no zemes vienības (kadastra apzīmējums 01000960071) 1823 m2 platībā un reģistrēts Rīgas pilsētas zemesgrāmatas nodalījumā Nr. 100000809518 uz Latvijas valsts vārda Satiksmes ministrijas personā, Rīgas brīvostas pārvaldes 04.09.2025. vēstuli Nr. 2-03/933 (reģistrēta 05.09.2025. ar Nr. DINIP-25-197-sd), Rīgas valstspilsētas pašvaldības Ārtelpas un mobilitātes departamenta 19.06.2026. vēstuli Nr. AMD-26-892-dv, Rīgas dome nolemj:
1. Lūgt Rīgas brīvostas pārvaldi nodibināt personālservitūtu – maksas lietojuma tiesību – par labu Rīgas valstspilsētas pašvaldībai uz Latvijas valstij Satiksmes ministrijas personā piederošajām zemes vienībām:
1.1. zemes vienības (kadastra Nr. 01000962009; kadastra apzīmējums 01000960286) daļu 2080 m2 platībā atbilstoši pievienotajam protokolam Nr. 1 par projekta risinājuma saskaņošanu (servitūta teritorija nekustamajā īpašumā ar kadastra Nr. 01000962009);
1.2. zemes vienības (kadastra Nr. 01000960071; kadastra apzīmējums 01000960071) daļu 603 m2 platībā atbilstoši pievienotajam protokolam Nr. 2 par projekta risinājuma saskaņošanu (servitūta teritorija zemes vienībā ar kadastra Nr. 01000960071).

2. Personālservitūta nodibināšanas mērķis ir būvprojekta “Satiksmes pārvada no Tvaika ielas uz Kundziņsalu būvniecība” realizācija un infrastruktūras objekta lietošana.

3. Apstiprināt līguma par personālservitūtu nodibināšanu projektu.

4. Pilnvarot Rīgas valstspilsētas pašvaldības Īpašuma departamenta direktoru Rīgas valstspilsētas pašvaldības vārdā parakstīt 3. punktā minēto līgumu, tajā skaitā aktus, nostiprinājuma lūgumus zemesgrāmatai, kā arī turpmāk parakstīt visus līguma grozījumus un papildinājumus, pārjaunojuma līgumu un vienoties par līguma izbeigšanu.

5. Noteikt, ka Rīgas valstspilsētas pašvaldības Ārtelpas un mobilitātes departaments nodrošina 1. punktā minētā personālservitūta ietvaros izbūvētā infrastruktūras objekta, kā arī tam piegulošās teritorijas uzturēšanas, kopšanas, atjaunošanas vai uzlabošanas darbus atbilstoši normatīvo aktu prasībām.

6. Noteikt, ka visus izdevumus, kas saistīti ar 3. punktā minētajā līgumā noteikto Rīgas valstspilsētas pašvaldības kā servitūta lietotājas tiesību realizēšanu un servitūtu ierakstīšanu zemesgrāmatā, sedz Rīgas valstspilsētas pašvaldība no Rīgas valstspilsētas pašvaldības pamatbudžeta programmas 03.01.00. “Rīgas valstspilsētas pašvaldības Īpašuma departamenta darbības un nekustamā īpašuma izmantošanas procesu nodrošinājums” līdzekļiem.

7. Rīgas valstspilsētas pašvaldības Īpašuma departaments un Rīgas valstspilsētas pašvaldības Ārtelpas un mobilitātes departaments ir atbildīgi par lēmuma izpildi.


Pielikumā:
1. Protokols Nr. 1 par projekta risinājuma saskaņošanu (servitūta teritorija nekustamajā īpašumā ar kadastra Nr. 01000962009).
2. Protokols Nr. 2 par projekta risinājuma saskaņošanu (servitūta teritorija zemes vienībā ar kadastra Nr. 01000960071).

